**НАРОДНО ЧИТАЛИЩЕ „ ХРИСТО БОТЕВ-1871“ С. ЯБЪЛКОВО**

**ОТЧЕТ ЗА ДЕЙНОСТТА НА**

**НЧ „ ХРИСТО БОТЕВ-1871“ С. ЯБЪЛКОВО ЗА 2022г.**

**Уважаеми дами и господа,**

Читалище „ Христо Ботев-1871“ е устойчива културна институция със специфична мисия да съхранява и развива традиционните ценности на българската нация и да укрепва гражданското общество. В подкрепа на това е неговата дейност и съществуване вече 150 години- юбилей, който тържествено отпразнувахме на 2 октомври 2021г. в обновения читалищен салон.

Стратегическата цел, която си поставихме е насочена към съхраняване и модернизиране на читалището като традиционно културно- просветно място, където хората могат да се занимават с творчество, да общуват с различни изкуства.

В съответствие на заложените цели, Устава, Културния календар, Годишната програма за развитие и на Закона за народните читалища основните насоки в работата на читалището през изминалата година бяха свързани със запазване на неговия авторитет и с надграждане на културната дейност чрез:

* Поддържане на общодостъпна библиотека и насърчаване на четенето, на културния обмен и организирането на инициативи с иновативен характер;
* Опазване и популяризиране на културното многообразие, на нематериалното културно наследство, традициите, фолклора и развитие на техния потенциал;
* Поддържане и подобряване на материалната база в рамките на предоставената държавна субсидия и дарения;
* Участия в проекти за устойчиво развитие на дейността и нейното финансово подпомагане;
* Модернизиране на читалището като самоуправляваща се организация, повишаване квалификацията и уменията на кадрите в читалищата за работа в съвременните условия.

**АКТУАЛНО СЪСТОЯНИЕ НА НЧ „ ХРИСТО БОТЕВ-1871“ С. ЯБЪЛКОВО**

Читалище „ Христо Ботев-1871“ е регистрирано като юридическо лице с нестопанска цел при Хасковски Окръжен Съд с Решение № 87/1997г.

Ръководството на читалището се състои от 3 члена, както следва: Димитър Кънев Димитров – Председател; Славка Кръстева Николова, Ваня Панева Господинова и Проверителна комисия от 3 члена: Гергана Младенова Грозкова- председател, Грозданка Николова Бонева, Тонка Вълкова Тодева. За секретар на читалището е назначена Славея Стефанова Грозева.

Уставът е приет на Общо събрание на читалищните членове на 18 март 2010г. на основание на Закона на народните читалища, обнародван в ДВ бр.№42/05.06.2009г.

Читалището е вписано с Удостоверение под № 1512/12.07.2022г. в Регистъра на Народните читалища при Министерство на културата.

След актуализация на списъците читалищните членове в момента са 70.

През отчетния период Настоятелството работеше с отговорност и сътрудничество и проведе 16 Заседания, където се разглеждаха различни текущи проблеми с материалната база, оферти и договори за ремонти в Детския отдел на библиотеката. Участието на други прояви от културния календар.

**ОСНОВНИ ЧИТАЛИЩНИ ДЕЙНОСТИ**

Читалищното ръководство в своите действия се стараеше да постигне максимално добра атмосфера за работа и да прилага принципа на екипност. В рамките на субсидирания бюджет то подпомагаше и финансово обезпечаваше нормалното функциониране на творческите състави.

**БИБЛИОТЕЧНО- ИНФОРМАЦИОННА ДЕЙНОСТ**

Най- традиционната дейност на читалището от създаването му до днес е тази на читалищната библиотека. Днес, тя е пряко зависима от съвременните тенденции да бъде информационен център и част от изградената система на глобални библиотеки, като и да продължи да е място за широк достъп на читатели, желаещи да получат знание.

Библиотечният фонд през отчетния период е 9659 тома, като зачислени библиотечни единици за 2022г. са 293 книги.

Раздадените библиотечни материали са 2563 тома. Броя на читателите бе 130.

Библиотеката е включена в Регистъра на Обществените библиотеки в България. Тя разполага с интернет в читалнята с обособени 3 работни места и предоставя възможност за четене на периодични издания. Старае се да приобщи читателите и особено учащите към книгите и ползването на библиотеката за информационен център за знания. В читалнята се предлага освен безплатно ползване на интернет, отпечатване и сканиране на документи.

Библиотекарят Славея Грозева надгражда своето образование със следдипломна квалификация „Библиотекознание“ – трета степен във Център за професионално обучение към Университет по библиотекознание и информационни технологии гр. София.

През годината в библиотеката се проведоха чествания на дати от местния и национален календар, срещи с известни дейци на науката и културата и подреждане на кътове и витрини, като утвърден начин за популяризиране на творчеството на авторите или събитията.

* Образователни витрини за всички официални празници и герои;
* Витрини за празници и исторически чествания, за известни личности от българската история
* Посрещане на Баба Марта;
* Дни на отворените врати- посветени на книгата;
* Изложба на детски рисунки и апликации „Светът през очите на детето“;
* Работилничка „Коледни вълшебства“ за изработване на сурвачки, коледни украшения, картички и новогодишни подаръци под елхата.

**От 20 декември2021г. до 15януари 20212г**. - витрина от книги с произведенията на Блага Димитрова – българска поетеса случай 100 години от рождението ѝ.

**На 12 януари 2022г**.- по случай 120 години от рождението на писателя Светослав Минков обсъдихме разказа „ Разказ с витамини“ с учениците от 4-ти клас.

**17 февруари 2022г**.- учениците от 7-ми клас заедно с г-жа Павлина Тодорова посетиха библиотеката. Научиха историята на нейното създаване и с каква цел е служела на революционерите през годините на робството.

**От 10до 22 февруари 2022г** – Васил Левски- исторически документи и художествени образи (изложба) витрина с материали за Левски и ябълковския таен революционен комитет.

Възпоменателното тържество се състоя на 18.02.от 09:30ч. пред паметника на Апостола. /централен площад Ябълково/ Слово и Рецитал с децата от кръжока по худ. слово и децата от детската градина.

Положени бяха венци и цветя на паметната плоча от културните институции на селото: Читалище, училище, кметство, пенсионерски клуб, детска градина и общественици.

**22 февруари 2022г.**- Посещение на учениците от 5-ти клас с ръководител Павлина Тодорова. Децата се запознаха с библиотеката и правилата, които трябва да спазва всеки читател.

**24 февруари-3март 2022г.** - По случай 144 години от освобождението на България (витрина с материали свързани с Освобождението)

**28 март 2022г.-** По случай 135 години от рождението на Димчо Дебелянов (български поет и преводач) с децата от кръжока по худ. Слово рецитирахме любими стихотворения.

**1-ви март 2022г.** „ Легендите за Пижо и Пенда“ учениците от 6-ти клас видяха нагледно как в миналото с хурка и вретено са прели вълна нашите баби и пра баби. Читалищния секретар им разказа легендата за мартеницата. Всички деца получиха мартеница от добрата старица.

**20-25 май 2022г**.- Витрина с материали по повод Деня на Светите братя Кирил и Методий, на българската азбука, просвета и култура и на славянската книжовност.

**28 май 2022г**.- Литературна вечер посветена на Пенчо Славейков по случай 110 години от смъртта му. В него участваха кръжока по худ. слово, групата за възрожденски песни и бивши учители.

**7 юни 2022г.-** По случай 115 години от рождението на детския писател Младен Исаев с учениците от 3-ти клас подготвихме рецитал пред родителите.

**2 юли 2022г**.- литературна вечер посветена на художника на българското село, майстора на късия разказ в българската литература- Елин Пелин. По случай 145 години от рождението му с децата от кръжока по худ. Слово четохме разказите „ Андрешко“ и „ Ветрената мелница“. След което ги анализирахме.

**От 5 юли до 1 август 2022г**.- „ Забавно лято в библиотеката“. В лятната ваканционна програма се включиха се включиха 35 деца от 7 до 14 годишна възраст. Беше изготвен график с различни дейности: четене на произведения от задължителната литература по учебния процес, игри на открито, разучаване на хора от Тракия, Северна България и шопския край, апликации и оригами, кулинарен час и туризъм.

**От 20 юли до 28 юли 2022г.**.- по случай 185 години от рождението на Васил Левски с децата от училище представиха рисунки с портрета на Апостола. Всички участници бяха наградени.

**11 октомври 2022г.**– Литературна вечер посветена на съгражданката ни Нина Атанасова. Тя представи поредната си 8-ма книга „Капка розово масло“. Отново ни разчувства и просълзи с нейните импресии и разкази. **25 октомври 2022г.-** Посещение на учениците от 6-ти клас във връзка с настъпващия празник „ Денят на народните будители“. Читалищния секретар им изнесе слово за героичните и смели българи, които са творили през възраждането.

**26 октомври 2022г.-** Посещение на учениците от 5-ти клас. С тях разговаряхме за подвига и героизма на ябълковските възрожденци, членовете на революционния комитет по време на турското робство.

**1 ноември 2022г.** - Гости в библиотеката бяха най-малките палавници от детската градина. Те представиха своя рецитал за българските народни будители. Читалищния секретар им разказа за ябълковските будители и срещите им с Васил Левски.

**3 ноември 2022г**.- Закриване на седмицата посветена на народните будители с учениците от 7-ми клас. С тях разгледахме и обсъдихме произведението на Иван Вазов- „ Немили- недраги“. Патриарха на българската литература представя портрети на реални хора в своите творби. Те се откриват и в „ Под игото“, и в „ Чичовци“.

Творчеството на Вазов е посветено на борбата за свобода. В тях той се възхищава от техните дела и непокорството им към поробителя и робството. Неговите герои имат същата съдба, както и членовете на ябълковския революционен комитет! Всички те са обединени от общата любов към родината! Седмицата на будителството закрихме с произведение на най-големия класик на България- Иван Вазов.

**ХУДОЖЕСТВЕНОТВОРЧЕСКА ДЕЙНОСТ НА ЛЮБИТЕЛСКИТЕ ФОРМАЦИИ, КЛУБОВЕ И КРЪЖОЦИ.**

Творческата визия на читалището през2022г. бе очертана от следната художественотворческа дейност на любителските формации, клубове и кръжоци:

**НАРОДНИЯ ХОР** продължава на защитава доброто си име вече 73 години. Неин пръв ръководител е учителя Радич Кънев. От 1958 до 2004г. народния хор попада в ръцете на изключителния акордеонист и педагог Христо Ташев. Благодарение на неговата активна дейност и умело ръководство съставът се увеличава (26 жени ) и започва активни участия и спечелва призове в десетки фестивали и конкурси. През последните 10 години съставът се ръководи от Славка Кръстева възпитаничка на Христо Ташев. Тя подготвя репертоара и изявите. Формацията бе участник и в организирани от читалището и община Димитровград празнични концерти на културни прояви и чествания.

* 6 март 2022г.„ Сирни Заговезни“- начало на Великденския пост. Границата между зимата и пролетта- природата, която се възражда. Заговезнишкият огън е основен елемент от празника. Фолклорната и танцовата група изпълниха обредните песни и хора около големия огън в центъра на селото. Млади и стари го прескачаха за здраве, пречистване от бълхи, паразити, демони. Заради пандемията тази година не се спази последният ритуал от празничната вечер, а именно „хамкането“ на халва. Само се демонстрира завързано парче халва на червен конец.
* По-младите взеха прошка от по-старите с традиционните думи „ Прощавай“ и с целуване на ръка, а отговора на по-възрастните е „ Просто да ти е! Господ да прощава!“
* 8-ми март- Международния ден на жената посрещнахме с музикално- поетична програма. В нея участваха народния хор, кръжока по худ. слово
* 22 март- Първа пролет ни донесе пъстро и цветно настроение. Песни, танци и хора до късно през нощта. Участие взеха кръжока по худ.слово и народния хор.
* 5-ти май участие на фолклорната и танцовата група в празника на с. Брод.
* 6 май 2022г.- народния хор участва в празника на с. Горски извор „ Заедно на Гергьовден“
* 28 май 2022г.- участие на фолклорната група в юбилейното тържество на с. Скобелево. „ 20 години фолклорна група“
* 4 и 5 юни 2022г- фолклорната група е наградена със златен медал, купа и плакет за отличното си представяне в Международен фолклорен фестивал „ Жива вода“ гр. Хисаря
* 25 юни- участие на фолклорната група в пролетния празник на гр. Меричлери.
* 3 юли 2022г.- фолклорната група участва в „Празник на сусама“ с. Доситеево. Групата печели 2-ро място и сребърен медал
* 16 юли- Регионален празник „ Ден на славянското единство“. В него фолклорната група взе участие. Празника се проведе на централен площад с. Ябълково.
* 13 август 2022г.- народния хор участва във Национален фолклорен празник „ По стъпките на Света Богородица“ с. Добрич.
* От 19 до 21 август 2022г.- фолклорната група взе участие и спечели златен плакет и златен медал в Международен фолклорен фестивал гр. Варна кв. „Златни пясъци“
* 22 септември 2022г.- участие на фолклорната група в Регионалния кулинарен фестивал „ Празник на ябълковската пуска“. Празника се проведе на централен площад с. Ябълково.
* 28 септември 2022г.- участие на фолклорната група в Регионалния празник „ С уникалните гозби на дедите ни“ с. Сталево.
* 18 и 19 ноември 2022г.- участие на фолклорната група н Национална конференция в Ивайловград.
* 21 ноември- народния хор взе участие в празника посветен на Християнската младеж и семейство.
* 17 декември 2022г.-- участие на народния хор в Коледния концерт провел се в читалищния салон.
* 18 декември 2022г.- фолклорната група участва в „Коледна трапеза“ организирана от община Димитровград.
* 21 декември 2022г.- участие на фолклорната група в благотворителен концерт представен пред Дома за стари хора Димитровград

**ТАНЦОВ СЪСТАВ „АЛМА“**

Танцовият състав „Алма“ към читалището е създаден през 2012г. от любители на фолклора. Изпълнителите са хора с различни професии и възраст. Техен ръководител е хореографът Нина Василева, възпитаник на Академията за танцово изкуство в Пловдив.

Танцьорите имат амбицията да попълват творческата си визитка с нови танци от различни фолклорни области на България, като представят богатството на българските музикални традиции и любовта си към българския фолклор.

През изминалата 2022г. съставът е взел участие в следните празници и фестивали:

* 1-ви март 2022г.- танцовия състав участва в „ Ден на любителското творчество“ и „ Ден на самодееца“
* 8-ми март 2022г.-. танцовия състав участва в „Международния ден на жената“
* 5 май 2022г.-- участие на групата в празника на с. Брод
* 6 май 2022г.- участие на танцовия състав в празника на с. Горски извор. „ Заедно на Гергьовден“
* 14 май 2022г- участие на танцовия състав в празника на село Скобелево посветен на 146 години от Априлското въстание.
* 4 и 5 юни 2022г.- танцовата група участва в международен фолклорен фестивал „ Жива вода“ гр. Хисаря. Групата печели сребърен медал.
* 25 юни 2022г.- участие на групата в пролетния празник на Меричлери.
* 3 юли- танцовата група печели сребърен медал в „ Празник на сусама“ с. Доситеево
* 13 август 2022г.- танцовата група печели златен медал в Национален фолклорен фестивал „ По стъпките на Света Богородица“ с. Добрич.
* 19-21 август 2022г.- танцовата група печели Златен плакет от Международен фолклорен фестивал гр. Варна.
* 22 септември 2022г.– танцовата група участва в „Празник на ябълковската пуска“. Той се проведе на централен площад в Ябълково. За пета поредна година 17 майстори премериха сили с продуктите си от свинско месо.
* Първо място печели Божидар Колев
* Второ място печели Стефан Бончев от с. Върбица
* Трето място печели- Александър Щерев от Ябълково
* 21 ноември 2022г.- танцовия състав участва в „деня на християнската младеж и семейство“. Празника се проведе в Славянския дом.
* 17 декември 2022г.- танцовия състав участва в Коледния концерт, който се проведе в читалищния салон.

**ГРУПА ЗА НАРОДНИ ОБИЧАИ**

Групата за народни обичаи съществува от 1960г. Тя участва в национални и международни прегледи и фестивали. Печели множество награди и високи отличия от Копривщица, Рожен, Неделино, Велико Търново и др.

През 2022г.групата за народни обичаи участва в следните мероприятия:

* 14 февруари 2022г.- Трифон- Зарезан. По стара ябълковска традиция рано сутринта група лозари се отправиха към лозовия масив в местността „Чоплака“. Отец Георги Тодев благослови лозята и отслужи литургия за здраве, берекет и плодородие. Лозарите почерпиха присъстващите от пенливото бяло и като меча кръв червено вино. След ритуала „зарязване на лозята“ бе избран „Цар на лозята“. Празника завърши с мого песни, кръшни български хора и танци.
* 1-ви март 2022г.- „Мартеницата- най-българската традиция“. Посрещане на Баба Марта в детската градина. Добрата старица със своята писана хурка посети децата и им показа как се преде преждата и как се усуква бялата и червената вълна. Децата представиха програма и изпълниха песнички и стихотворения за добрата баба, а нейната внучка Мартенка върза мартенички на всички дечица.
* 1 ноември 2022г.- групата представи обичая „ Кокоша църквичка“ в Славянския дом. Всяка домакиня беше приготвила ястия за всеобщата трапез
* 8 и 9 декември 2022г.- групата за народни обичаи изработи 20 автентични сурвачки за най- малките жители на община Димитровград. Сурвачките бяха представени на площад „България“ пред най-голямата жива Коледна елха в Европа, която се намира пред община Димитровград. Празничните фойерверки допълниха коледната атмосфера.

**ГРУПА ЗА ВЪЗРОЖДЕНСКИ ПЕСНИ**

Групата съществува повече от 30 години. Тя участва във всички патриотични тържества, които организира читалището, а това са:

* 18 февруари 2022г.- възпоменателно отбелязване на 149години от гибелта на Васил Левски. Събитието се състоя пред паметната плоча на Апостола в центъра на селото. Участие взеха и детската градина с рецитал и песни за Апостола.

Положени бяха венци и цветя от културните институции кметство, училище, читалище, детската градина и пенсионерски клуб.

* 3 ти март 2022г.- национален празник на България. С издигане знамето на Р България се сложи началото на тържествената церемония по случай 144 години от освобождението на България от турско робство.

В знак на признателност пред героите бяха положени венци и цветя на паметника на Ябълковския революционен комитет от културните институции в селото.

2 юни 2022г. – „Ден на Ботев и загиналите за …“ патриотично тържество, което се състоя пред паметника на загиналите в Първата и Втората световна война ябълковци. Тържеството завърши с полагане на венци и цветя.

**ГРУПА ЗА ЦЪРКОВНИ ПЕСНИ**

Групата съществува почти от построяването на храм „ Свети Димитър“с. Ябълково през далечната 1848г. един от открояващите се ръководители е бил отец Видол. Тази колоритна личност през 60-те години на миналия век е ръководел и футболния отбор в Ябълково.

На всички големи църковни празници целогодишно в продължение на повече от век групата взема участие ,а именно в:

* 1 януари 2022г.„Св. Василий Велики“
* 6 януари 2022г. „ Богоявление“ – Йордановден
* 7 януари 2022г.- „ Св. Йоан Кръстител“ – „Ивановден“
* 10 февруари 2022г.- „Св. Харалампий Чудотворец“
* 21 април 2022г.- „Лазаровден“
* 13 юни 2022г.- църковния празник „Св. Дух“ бе организиран отново от читалищното и църковното настоятелства. Водосвет бе отслужен от отец Георги Тодев пред параклиса „Св. Троица“ с. Ябълково.
* 1 юли 2022г.- православната църква почита паметта на „ Свети безсребреници Козма и Дамян“. По случай 86 години от построяването и 6 години от възстановяването на параклиса „Св. Козма и Дамян“ край р. Марица жители и гости на с. Ябълково почетоха празника.

20 юли 2022г.- „Илинден“ – групата за църковни песни отново взе участие и се погрижи за протичането на църковния празник.

15 август 2022г.- „ Успение Богородично“- организирано от читалищното и църковното настоятелства

26 октомври 2022г.- „Димитровден“. Читалищното и църковното настоятелства организираха храмовия празник

25 декември 2022г.- Коледа

**ГРУПА ЗА СТАРИ ГРАДСКИ ПЕСНИ**

През есента на 1998г. се създава група за стари градски песни от 12 жени и 4-ма мъже, под ръководството на Христо Ташев. По- късно през 2009г. ръководството поема Славка Кръстева, която е възпитаничка на Христо Ташев. В прегледите на старата градска песен през годините групата е отличавана със златни и сребърни медали. Два пъти е печелила Специалната награда на журито. Председател на журито е академик Крум Георгиев. Тази година участията са следните:

* 11 юни 2022г.- участие на групата за стари градски песни в „ Световния ден на плетенето“ с. Крум. Групата печели златен медал.
* 24 септември 2022г.- участие на групата в Национален фестивал на старата градска песен „ С песни от Свила“ Свиленград. Групата печели златен медал, а квартета печели сребърен медал.

**КРЪЖОК ХУДОЖЕСТВЕНО СЛОВО**

Кръжока по художествено слово под различни форми е съществувал почти от създаване на читалището.

Най-голяма активност и най- многоброен ( 20-25 ученици ), като състав Участието на състава е на всяко читалищно тържество. От 1998г. кръжока по художествено слово поема новоназначената библиотекарка Славея Стефанова Грозева. Традицията продължава на всички тържества, празници и годишнини кръжока да участва. Подготвят се мащабни тържества за :

* 18 февруари 2022г.- възпоменателни тържества за Васил Левски;
* 3-ти март 2022г. – Национален празник на Р България;
* 24 май 2024г. – Ден на славянската писменост и култура;
* 2 юни 2022г. – Ден на Ботев и загиналите за ……;
* 18 юли 2022г.- Годишнина от рождението на Васил Левски;
* 1 ноември 2022г.- Ден на народните будители

Кръжока участва в общински и регионални прегледи.

**КРЪЖОК ИЗОБРАЗИТЕЛНО ИЗКУСТВО**

Кръжока се състои от 7 участници, които изобразяват себе си чрез рисуването. Всяко дете трябва да има свободата да изрази своята дарба, своята уникалност в оригинални картини. Творбите на младите художници красят фоайето на читалището по време на културните събития организирани от читалището.

**УЧАСТИЕ В ПРОЕКТИ И ПРОГРАМИ**

През 2022г. читалището подготви и кандидатства в три проекта. От тях бяха одобрени два.

1. Проект „ Българските библиотеки- съвременни центрове за четене и информираност“ – 2022г. проектът бе спечелен и със сумата от 1388.86 ст. се закупиха 93 тома художествена литература за читалищната библиотека.

Благодарим на издателска къща „Шамбала“ гр. София за оказаната подкрепа, бързо съдействие при избора и доставянето на книгите за тяхна сметка.

1. Проект „ Празник на ябълковската пуска 2022“ НЧ „Христо Ботев-1871“ с. Ябълково спечели общинска субсидия на стойност 850.00лв

**ЧОВЕШКИ И ФИНАНСОВИ РЕСУРСИ**

Цялата дейност на читалището за отчетения период не би могла да се осъществи без ръководната и творческата работа на Настоятелството и на Проверителната комисия. През изтеклия период Читалищното настоятелство е провело 13 Заседания на които са разглеждани множество въпроси и са взети решения по тях.

Съхраняването на сградите и изпълнението на всички указания от Инспекцията по труда и за пожарната безопасност бяха ежедневна грижа.

От собствените приходи рентата на читалището, от двете дарения тази година на Земеделска кооперация с. Ябълково в лицето на г-жа Тонка Тодева главен счетоводител,която е и член на проверителната комисия на читалището и разбира се на председателя на земеделската кооперация Станислав Стоянов, от личното дарение на г-н Костадин Атанасов- кмет на с. Ябълково.

През годината не се установиха нарушения за стопанисване на читалищното имущество. Води се необходимата инвентарна книга, извършват се проверки от ПК.

Проблем остава скъпото отопление на салона през зимния сезон и необходимостта да се закупят климатици.

Ръководството счита, че посоката, в която се развива читалищната дейност е правилна. Ще продължат да работят за разширяване на кръга от партньори от различни културни институции, НПО, учебни заведения, за привличане на нови приятели и разработване на проекти и програми, обезпечаващи материалната база и дейността на читалището.

Изминалите 150 години доказват категорично съществуването на НЧ „Христо Ботев.1871“ с. Ябълково, като институция- пазител на българската духовна култура и изкуство и способността на неговите членове и самодейци да продължат да я опазват. Тук всеки може да намери път за изява и да реализира онази част от себе си, която е останала в сянка поради обстоятелствата на живота. Нека да продължим да го съхраняваме с достойнство за идните поколения!

***Докладът е обсъден и приет на Заседание на читалищното настоятелство при НЧ „Христо Ботев.1871“ с. Ябълково с Протоколно решение № 2/ 30.01.2023г.***

Остава отворен въпроса с отоплението на киносалона и на отдела за възрастни в библиотеката. Да се довърши фасадата на читалището от северната страна (покрай реката). Санитарния възел вече е ремонтиран .

Благодаря на Димитър Кънев Димитров, председател на НЧ „Христо Ботев.1871“ с. Ябълково, който винаги е на разположение и помага при организирането на всички тържества, които се организират от читалището. Благодарим му за голямото му сърце, за щедроста ,която проявява към самодейците.

Сърдечно благодаря на всички редовни членове на читалището на институциите и родолюбивите българи за оказаната подкрепа. На кмета на с. Ябълково, господин Костадин Атанасов, които винаги се отзовава щедро към нашите културни прояви: Празника на пуската, за юбилея на читалището, за 95 годишнината на учителя Атанас Тенчев и т.н.

Благодаря още на Руси Антонов Калинов, които винаги се включва с мерак и желание, винаги готов да помогне в подготовката и провеждането на всички мероприятия.

Искам да благодаря и на всички участници- самодейци, които със своя неуморен труд, творческо вдъхновение и майсторство през 2022г. достойно защитиха името на НЧ „Христо Ботев.1871“ с. Ябълково.

Поклон съвременни будители!

Благодаря на Славка Кръстева, която ръководи и подготвя народния хор безвъзмезно . в днешното материално време, такива хора не се срещат. А тя в продължение на 14 години ръководи групите за пеене без заплащане. Благодарение на нейния музикален усет читалището ни е на нужното ниво. Печели златни, сребърни и бронзови отличия.

На Пенка Хубенова- председател на пенсионерски клуб Васил Левски“ с. Ябълково, на Ваня Гаваназова – уредник на пенсионерския клуб с която си сътрудничим и работим в екип. Специална благодарност отправям и към членовете на Настоятелството и на Проверителната комисия за оказаната помощ и съдействие при решаване на различни проблеми.

ПРЕДСЕДАТЕЛ: ……………

/Димитър Димитров/

ЧЛЕН НА ЧН: ……………….

/Ваня Господинова/

ЧЛЕН НА ЧН: ……………

/ Славка Кръстева/

Изготвил: …………..

/Славея Грозева/

Секретар при НЧ „ Хр. Ботев-1871“ с. Ябълково

31.01.2023г.

14